《谷》
宋代·赵孟淳

农夫怨，农夫怨，此怨非是怨年荒，此怨翻因年谷贱。

终年辛苦不少懈，及到秋成拟偿债。谁知斛粟不百钱，利尚不偿本仍在。

秋来露冷刈穫时，早是朝来债又催。况兼荒政输官急，不管农夫垂泪泣。

君王明哲洞无遗，此怨君王知不知。

作者简介：宗室，居海盐，字子真，号竹所，又号虚闲野叟。赵孟坚弟。能诗，善画墨竹。